* Tudni szeretnéd, mi köze a hűtőszekrényeteknek a gleccserolvadáshoz?
* Kíváncsi vagy, hogy lehet otthon energiát megtakarítani?
* Tudni szeretnéd, mi az a karbon-lábnyom és szívesen kipróbálnál egy karbon-diétát?
* Van már most is sok energia-megtakarítási tipped?
* **Tudnál másoknak is segíteni, velük együtt energiát megtakarítani?**

**Akkor jelentkezz, mert**

**a GreenDependent Intézet**

**gyerek *„energiavadászokat”* és felnőtt *„klíma-koordinátorokat”* keres EnergiaKözösségek szervezésére!**

**Háttér**

Az „E.ON EnergiaKözösségek” programban gyerekek által képviselt családok/háztartások csoportjai (ún. EnergiaKözösségek) versenyeznek az ország egész területén abban, hogy mely csoport tudja a legtöbb (minimum 9%) energiát megtakarítani otthonában a családja bevonásával. Hogy könnyebben menjen a megtakarítás és erősödjön a csoport, a verseny során energiatakarékossággal kapcsolatos feladatokat is meg kell oldani közösen.

A verseny 2015.január 1. és 2015. május 31. között lesz.

A program átfogó célkitűzése, hogy segítségével a résztvevőkben kialakuljon, és hosszú távon megmaradjon az energiatudatos viselkedés. Továbbá cél, hogy a részt vevő gyerekek és felnőttek a program során szerzett ismeretek és motiváció következtében az energiatakarékos életmód ’nagyköveteivé’ váljanak saját közösségeikben.

**A klíma-koordinátorok és energiavadászok feladatai:**

* Minden versenyző csoportnak, azaz EnergiaKözösségnek lesz egy felnőtt **klíma-koordinátora** és egy gyerek **energiavadásza**. Az ő feladatuk, hogy összefogják a csoportot, biztosítsák a folyamatos részvételt, a szervezőktől kapott információkat a csoporttagoknak átadják, bíztassák és motiválják a csoporttagokat.
* Egy EnergiaKözösség tagja minimum 5, maximum 10 háztartás lehet, akiket a klíma-koordinátor és az energiavadász együtt toboroz, majd képvisel a verseny során.
* A feladatok ellátására 2x1 napos képzés keretében készíti fel a GreenDependent a koordinátorokat és az energiavadászokat. A részvétel kötelező.

A képzések a felnőtteknek és gyerekeknek egy napon, de nagyrészt külön-külön lesznek megtartva. Az első képzésre 2014. november végén, a másodikra 2015. február elején kerül sor.

* Az energiavadászok a klíma-koordinátorok támogatásával felelősséget vállalnak az EnergiaKözösségük vezetéséért, azaz:
	+ segítenek abban, hogy a közösség együtt maradjon,
	+ minden résztvevő család fogyasztási adatai le legyenek olvasva és regisztrálva az online kalkulátorban, valamint
	+ a kiegészítő versenyfeladatok is elkészüljenek.
* A név, azaz energiavadász eredete, hogy ezek a gyerekek segítenek majd, hogy minden család, háztartás megtalálja a náluk jelentkező energiamegtakarítási lehetőségeket.

**Elvárások az Energiavadászok felé:**

* minimum 10 éves kor
* jó kapcsolatteremtő készség

**Mit biztosít a GreenDependent és az E.ON?
Miért jó klíma-koordinátornak/energiavadásznak lenni?**

* A koordinátorok és energiavadászok a 2 képzés során az otthoni energiamegtakarítással és csoportszervezéssel kapcsolatos információkat és tippeket kapnak háttér kiadványokkal együtt;
* A klíma-koordinátorok és energiavadászok számára – a képzéseken felül – a GreenDependent munkatársai folyamatos szakmai támogatást biztosítanak (e-mail, skype, telefon, szükség esetén személyes látogatás);
* A klíma-koordinátorok és energiavadászok munkáját E.ON önkéntesek is segítik;
* Minden közösség kap egy energiafogyasztás mérőt a program időszakára, amit a közösség tagjai használhatnak, ezzel is elősegítve a fogyasztás megismerését és a fogyasztáscsökkentést;
* A verseny résztvevői a verseny alatt 2 heti rendszerességgel megtakarítási tippeket, és havonta hírlevelet is kapnak;
* A koordinátorok és az energiavadászok oklevelet kapnak a képzések elvégzéséről és a versenyben való részvételről;
* Az egész versenyt teljesítő közösségek koordinátorait és energiavadászait megajándékozzuk a záró rendezvényen. A legeredményesebb koordinátorokat és energiavadászokat külön jutalmazzuk!

**Lehet, hogy pont a tiéd lesz a legtöbb energiát megtakarító közösség?**

**Csatlakozz EnergiaKözösségeddel és figyeld, hogyan csökkennek családod számlái!**

**A jelentkezéseket a kitöltött jelentkezési lapon, elektronikus formában várjuk az** **info@energiakozossegek.hu** **címre 2014. november 15-ig.**

**JELENTKEZÉS ENERGIAVADÁSZNAK (10-15 év)**

|  |  |
| --- | --- |
| Név: |  |
| Születési idő: |  |
| E-mail: |  |
| Lakcím/tartózkodási hely: |  |
| Jelenlegi iskolád neve és címe: |  |
| Osztály: |  |
| Hol szeretnél csapattagokat beszervezni?  |  |
| Ki lesz melletted a csapat felnőtt klíma-koordinátora? (Név) |  |

1. Kérjük, írd le röviden, hogy miért szeretnél energiavadász lenni!
2. Kérjük, sorold fel, hogy eddigi tanulmányaid, szabadidős tevékenységeid hogyan segítenék energiavadász munkádat? *(pl. környezetvédelmi szakkörre járok, nagyon szeretek a témával kapcsolatos könyveket olvasni, összetartó sport/zenei stb.csapat tagja vagyok stb.)*
3. A verseny lebonyolítása részben elektronikusan és online történik. Alapszintű számítógépes, honlap kezelői és szövegszerkesztői ismeretekkel rendelkezel?

 ⬜ Igen ⬜ Nem, de van aki tud segíteni ⬜ Nem

1. A családoddal részt vettél már korábban a GreenDependent hasonló programjaiban?

⬜ Nem

⬜ Igen, az EnergiaKözösségekben

⬜ Igen, az E.ON EnergiaKözösségekben

⬜ Igen, a Kislábnyom programban.

⬜ Igen, Nagycsalád - kis lábnyomban

**A kitöltött jelentkezési lapokat elektronikus formában várjuk az** **info@energiakozossegek.hu** **címre 2014. november 15-ig.**

**JELENTKEZÉS KLÍMA-KOORDINÁTOROKNAK (felnőttek)**

|  |  |
| --- | --- |
| Név: |  |
| E-mail: |  |
| Lakcím/tartózkodási hely: |  |
| Jelenlegi munka, fő elfoglaltság: |  |
| Melyik energiavadásszal fog együttműködni? (név) |  |

1. Kérjük, írja le röviden, hogy miért szeretne klíma-koordinátor lenni!
2. Kérjük, sorolja fel, hogy eddigi tanulmányai, munka-, közösségi, önkéntes stb. tapasztalatai hogyan segítenék koordinátori munkájában? *(pl. rendelkezik oktatási, szervezési tapasztalattal, önkénteskedett, tagja valamilyen helyi közösségnek stb.)*
3. A verseny részben elektronikusan, és online történik. A lebonyolításához szükséges alapszíntű honlap kezelői, szövegszerkesztői és táblázatkezelői számítógépes ismeretekkel rendelkezem:

 ⬜ Igen ⬜ Nem

1. Korábban részt vettem már a GreenDependent által szervezett hasonló programban, versenyben:

⬜ Nem

⬜ Igen, az EnergiaKözösségekben

⬜ Igen, az E.ON EnergiaKözösségekben

⬜ Igen, a Kislábnyom programban.

⬜ Igen, a Nagycsalád - kis lábnyomban.

**A kitöltött jelentkezési lapokat elektronikus formában várjuk az** **info@energiakozossegek.hu** **címre 2014. november 15-ig.**